Gedagte vir die dag: Verslane vyande   Foto: pixabay.com Een wat uitbreek, sal hulle lei, die Here sal voor hulle wees. (Miga 2:13) Omdat Jesus voor ons uitgegaan het, is alles anders. Hy het elke vyand oorwin wat in ons pad gestaan het. Wees bly! Christus het nie net op die pad vooruit gegaan nie; Hy het ook jou vyande oorwin. Is jy bang vir sonde? Hy het dit aan die kruis vasgespyker. Is jy bang vir die dood? Hy het die dood oorwin. Teen watter vyande die Christen ook al te staan kom, hulle is almal oorwin. God het deur Christus al die mag weggeneem wat teen ons ingespan kan word. Jy kan met vreugde jou reis aanpak. Jou vyande is verslaan. Al wat jy moet doen, is die buit verdeel. Dit is waar dat jy jou soms in ’n stryd sal bevind, maar jy baklei teen ’n vyand wat reeds verslaan is.